Covid-smitum hefur fjölgað mikið í borginni Hong Kong síðustu vikur. Heilbrigðiskerfið ræður illa við álagið, líkhús eru yfirfull og líkkistur að verða uppseldar.
Um fimm þúsund og tvö hundruð hafa látist úr covid í Hong Kong síðan í byrjun febrúar, samkvæmt opinberum tölum. Fyrir þá bylgju sem nú ríður yfir voru dauðsföllin í borginni 212. Omicron-afbrigðið hefur breiðst hratt út og þröngt er orðið á spítölum. Flestir hinna látnu eru aldraðir sjúklingar og meirihluti þeirra ekki fullbólusettur. Áætlað er að um sextíu og sex prósent, áttatíu ára og eldri, séu ekki bólusett. Stefnan í Hong kong hefur verið sú að halda smitum alveg í lágmarki og hefur verið gripið til samkomutakmakanna og lokana og þannig tekist að halda smitum í lágmarki og því fáir sem smituðust áður í faraldrinum. En omicron breiddist hratt út þrátt fyrir allt, að því er fram kemur í frétt AP. Staðan núna er þannig að líkkistur eru að verða uppseldar í borginni. Líkhús eru yfirfull og líkum er því komið fyrir í kæligámum.

Líkhús í borginni Hong Kong eru yfirfull og líkkistur að verða uppseldar vegna mikillar fjölgunar kórónuveirusmita. Heilbrigðiskerfið þar ræður illa við álagið.